ການຮ່ວມມືລະຫວ່າງ ໜ່ວຍສືບລັບ ຂອງ ຕາເວັນຕົກແລະລີເບຍ (ເບິ່ງວີດີໂອ)
ເອກກະສານທີ່ພົບເຫັນ ໃຫ້ລາຍລະອຽດໃໝ່ ກ່ຽວກັບການຮ່ວມມື ລະຫວ່າງໜ່ວຍສືບລັບ ຕາເວັນຕົກແລະລີເບຍ
ມີລາຍງານວ່າ ເອກກະສານຈຳນວນນຶ່ງທີ່ຖືກພົບເຫັນໃນລີເບຍ ສະແດງໃຫ້ເຫັນວ່າ ບັນດາ ອົງການສືບລັບຂອງປະເທດຕາເວັນຕົກແລະລັດຖະບານທ່ານ Gadhafi ມີການຮ່ວມມືກັນ ຢ່າງໃກ້ຊິດຫຼາຍສໍ່າໃດ ໂດຍສະເພາະແລ້ວແມ່ນການມອບໂຕຜູ້ຕ້ອງສົງໄສກໍ່ການຮ້າຍ ພວກນັກຄົ້ນຄ້ວາ ຂອງກຸ່ມປົກປ້ອງສິດທິມະນຸດ Human Rights Watch ໄດ້ພົບເຫັນ ເອກກະສານດັ່ງກ່າວ ໃນມື້ວັນສຸກວານນີ້ ຂະນະທີ່ໄປເບິ່ງຫ້ອງການທີ່ຖືກປະຖິ້ມແຫ່ງນຶ່ງ ໃນນະຄອນຫຼວງຕຣີໂປລີ ເປັນທີ່ປາກົດວ່າຫ້ອງການທີ່ວ່ານີ້ແມ່ນເປັນບ່ອນທີ່ອະດີດຫົວ ໜ້າສອດແນມຂອງລີເບຍ ພ້ອມທັງເປັນເພື່ອນຮ່ວມງານທີ່ໃກ້ຊິດຂອງທ່ານ Gadhafi ຄື ທ່ານ Moussa Kouassa ເຄີຍເຮັດວຽກມາກ່ອນ ເອກກະສານເຫຼົ່ານີ້ຍັງບໍ່ທັນໄດ້ຮັບ ການຢືນຢັນເທື່ອ ເອກກະສານເຫຼົ່ານີ້ແມ່ນຈົດໝາຍຕິດຕໍ່ ທີ່ເລີ່ມມາແຕ່ປີ 2002 ລະຫວ່າງພະ ແນກສືບລັບ ຂອງລີເບຍກັບອົງການສືບລັບຊີໄອເອຂອງສະຫະລັດແລະອົງການສືບລັບ MI-6 ຂອງອັງ ກິດ ເອກກະສານເຫຼົ່ານີ້ແມ່ນຮວມທັງການແບ່ງປັນຂໍ້ມູນລັບ ຂໍ້ສະເໜີໃນການສົ່ງມອບຜູ້ຕ້ອງ ສົງໄສກໍ່ການຮ້າຍ ໝາຍກຳນົດການໃນສົ່ງມອບ ລາຍຊື່ຜູ້ຕ້ອງສົງໄສກໍ່ການຮ້າຍ ທີ່ຖືກ ສອບປາກຄຳ ແລະຄຳ ປາໄສທີ່ປາກົດວ່າຂຽນໂດຍອົງການຊີໄອເອໃຫ້ອະດີດຜູ້ນຳລີເບຍ ທ່ານ Moammar Gadhafi ທີ່ທ່ານໄດ້ຮຽກຮ້ອງໃຫ້ພາກຕາເວັນອອກກາງ ເປັນເຂດ ປອດອາວຸດທີ່ມີອະນຸພາບຮ້າຍແຮງນັ້ນ ເອກກະສານອີກສະບັບນຶ່ງ ແມ່ນເປັນຈົດໝາຍນ້ອຍ ທີ່ມີການກ່າວຫາວ່າ ເປັນຂອງທ່ານ Stephen Kappes ຊຶ່ງເປັນຮອງ ຫຼືບຸກຄົນໝາຍເລກ 2 ຂອງອົງການຊີໄອເອໃນເວລາ ນັ້ນ ທີ່ຂຽນຫາທ່ານ Kouassa ເພື່ອຢາກໃຫ້ອົງການຊີໄອເອ ສ້າງຕັ້ງການມີໜ້າ ຢ່າງ ເປັນຖາວອນຂຶ້ນທີ່ປະເທດລີເບຍໃນປີ 2004 ຈົດໝາຍນ້ອຍສະບັບນີ້ເລີ່ມຕົ້ນແບບບໍ່ຄ່ອຍ ເປັນທາງການທີ່ສະເໜີໃຫ້ມີການສ້າງຕັ້ງຄວາມສຳພັນຢ່າງໃກ້ຊິດລະຫວ່າງເຈົ້າໜ້າທີ່ສອດ ແນມອະວຸໂສທັງ 2